નાયર સુધરાઈની એવી હૉસ્પિટલ છે જેમાં મધ્યમ વર્ગના લોકો વધુ આવતા હોય છે. કોઈ અકસ્માત થાય તો મોટા ભાગે જખમી વ્યક્તિને નાયર હૉસ્પિટલમાં લાવવામાં આવે છે. આ ઉપરાંત ઓછા ખર્ચે સારવાર લેવા લોકો આ હૉસ્પિટલમાં જ આવે છે. જોકે છેલ્લા ઘણા વખતથી હૉસ્પિટલની બહાર મનફાવે એમ ફેરિયાઓ ખાણી-પીણીનો ધંધો ખોલીને બેસી ગયા છે. હૉસ્પિટલની બહાર આવી રીતે રસ્તા પર ખાણી-પીણી વેચવામાં આવે છે જે સ્વાસ્થ્ય માટે હાનિકારક નીવડી શકે છે છતાં તેમના પર કાર્યવાહી કરીને તેમને ત્યાંથી દૂર કરવામાં કેમ નથી આવતા? આ સાથે ફેરિયાઓ ત્યાં ગંદકી પણ ખૂબ કરે છે જેથી મચ્છર પણ હોય છે.